L 45/1544
Úradný vestník Európskej únie
SK
24.2.2022
KOMISIA PRÍPRAVNÉ AKCIE
KAPITOLA PA 03 — JEDNOTNÝ TRH (pokračovanie) PA 03 22
(pokračovanie)
PA 03 22 01
(pokračovanie) Prínos k právnym predpisom Únie: — prípravná akcia výrazne prispeje k Európskej zelenej dohode a jej cieľom znížiť emisie skleníkových plynov v stavebníctve. — táto prípravná akcia sa využije v rámci iniciatívy "vlna obnovy" na vypracovanie plánu výkonnosti celého životného cyklu do roku 2050 s cieľom znížiť emisie uhlíka z budov a zlepšenie vnútroštátneho referenčného porovnávania s členskými štátmi, ktoré sa má uskutočniť do roku 2023. — výsledky tejto prípravnej akcie budú podkladom pre nariadenie o stavebných výrobkoch, rámcovú smernicu o odpade a smernicu o energetickej hospodárnosti budov. — v budúcnosti by sa mohli naplánovať nové právne predpisy, ktoré by sa osobitne zaoberali emisiami počas celého životného cyklu budov Únie.
PA 03 22 02
Prípravná akcia — Vytvorenie systému na automatické meranie dĺžky chvostov a lézií chvostov ošípaných na bitúnkoch Číselné údaje (Diferencované finančné prostriedky) Rozpočtové prostriedky 2022 Záväzky
1 500 000
Platby
Rozpočtové prostriedky 2021 Záväzky
Platby
Plnenie 2020 Záväzky
Platby
375 000
Poznámky Napriek značnému úsiliu Komisie a Európskeho parlamentu o šírenie informácií a najlepších postupov týkajúcich sa chovu ošípaných s neporušenými chvostmi sa vo väčšine členských štátov stále vykonáva rutinné kupírovanie chvostov, čo je v rozpore so smernicou Rady 2008/120/ES z 18. decembra 2008, ktorou sa stanovujú minimálne normy na ochranu ošípaných (Ú. v.
EÚ L 47, 18.2.2009. s. 5) (smernica o ochrane ošípaných).
Na dosiahnutie pokroku v dodržiavaní ustanovení smernice o ošípaných je nanajvýš dôležité spoľahlivo a nákladovo efektívne monitorovať úrovne kupírovania chvostov a lézií chvostov vo všetkých chovoch ošípaných.
Takéto údaje budú mimoriadne užitočné na poradenské účely, porovnávanie a prípadne na účely presadzovania právnych predpisov.
Automatická detekcia dĺžky chvosta ošípaných a lézií na bitúnku je najvhodnejším nástrojom na jednotné a spravodlivé monitorovanie stavu chvostov na bitúnkoch a v členských štátoch.
Niekoľko bitúnkov a členských štátov má záujem o zavedenie automatizovaných systémov na hodnotenie dĺžky chvosta ošípaných a škôd pri zabíjaní, ale návratnosť investícií doteraz nebola vnímaná ako dostatočne vysoká, najmä preto, že neexistuje systém pripravený na komerčné použitie.
Táto prípravná akcia bude pozostávať zo spoločného úsilia výskumných pracovníkov, vlád, priemyselných partnerov a mimovládnych organizácií v členských štátoch o dosiahnutie overeného, harmonizovaného a spravodlivého systému posudzovania dĺžky chvostov a lézií automatickým meraním lézií na bitúnku.
Bude pozostávať z týchto pracovných balíkov: a) vývoj, kalibrácia a testovanie automatizovaného systému založeného na analýze záznamu kamier na bitúnkoch, ktorý sa vyznačuje rôznymi podmienkami a úrovňami kupírovania; b) vývoj softvéru na pripojenie systému k informačnému systému zúčastnených bitúnkov a automatickú konverziu údajov na správy; c) validácia systému a porovnanie výsledkov s inými zdrojmi údajov, napríklad s vizuálnymi hodnoteniami vyškolenými hodnotiteľmi; d) posúdenie funkčnosti a vplyvu systému (vrátane nákladov) diskusiou o výsledkoch s príslušnými zainteresovanými stranami a e) pilotné zavedenie systému v praxi, v prvom rade ako pomoc pre poľnohospodárov na ďalšie zlepšenie riadenia poľnohospodárskych podnikov s cieľom zabrániť ohryzovaniu chvostov a predchádzať bežnému kupírovaniu chvostov.